Ανδρέας Θεοφυλάκτου

Γεννήθηκε στην Αγία Νάπα μετά την Τουρκική Εισβολή. Οι γονείς του ήταν πρόσφυγες από την Αγία Τριάδα Γιαλουσας. Μεγάλωσε στην Αθήνα και συγκεκριμένα στο Μενίδι , Περιστέρι και στην Πετρούπολη. Επαναπατρίστηκε με την οικογένειά του στο χωριό Φρέναρος.

ΣΤΗΝ ΠΟΛΙΤΙΚΗ

Ως φοιτητής 

Κατά τη διάρκεια των φοιτητικών του χρόνων ήταν ενεργό μέλος της Αθηναϊκής Φοιτητικής Οργάνωσης Δράσις -ΚΕΣ. 1996-1999. 

Το 1999 ήταν μέλος του Ελληνικού Μετώπου. Διετέλεσε μάλιστα εκλογικός αντιπρόσωπος στις ευρωεκλογές του 1999.

Ήταν μέλος της Ένωσης Κυπρίων Επιστημόνων (ΕΚΕ),  μέλος των Αποδήμων Καρπασιτων Ελλάδας και μέλος του Συμβουλίου των Ελλήνων Τμήμα Νεολαίας (ΣΕΤΝ)

Ασχολήθηκε, επίσης για πολύ μικρό χρονικό διάστημα με τη νεολαία Νέοι Ορίζοντες του κόμματος Πολιτική Άνοιξη του μετέπειτα πρωθυπουργού Αντώνη Σαμαρά.

Ως πολιτικός 

Το 2001 ασχολήθηκε ενεργά με το κόμμα Νέοι Ορίζοντες και όταν αυτό συνενώθηκε αποχώρησε.

Το 2011 αναλαμβάνει υπεύθυνος της εφημερίδας " Ελλάς του Νότου". Το 2016 ήταν αριστινδην υποψήφιος βουλευτής στην Επαρχία Αμμοχώστου, όπου και ήταν επιλαχών βουλευτής μιας και η έδρα κερδήθηκε στην Αμμόχωστο. Τον ίδιο χρόνο αναλαμβάνει διευθυντής Επικοινωνίας του ΕΛΑΜ. Το 2018 αναλαμβάνει υπεύθυνος επιτελείου Υποψηφίου του ΕΛΑΜ για τις Ευρωεκλογές και το 2021 ανέλαβε υπεύθυνος των βουλευτικών εκλογών του ΕΛΑΜ.

Το 2023 συμμετείχε ενεργά στην ίδρυση του κινήματος ΕΛΠΙΣ και το 2024 αναλαμβάνει πρόεδρος του κόμματος Ελεύθεροι Πολίτες Ισχυρή Συμμαχία (ΕΛ.Π.Ι.Σ). Αποχωρεί και δημιουργεί το πολιτικό κίνημα ΕΛΠΙΔΑ (Ελεύθεροι Πολίτες Ισχυρή Δημοκρατική Αντίσταση) και παράλληλα ιδρύει στο Βελιγράδι τον Σύνδεσμο Σερβοελληνοκυπριακης φιλίας αφού πρώτα προηγήθηκε η τριπλή αδελφοποίηση Κύπρου Ελλάδας Σερβίας στο άθλημα της Τοξοβολίας. 

Το 2024 στις Δημοτικές εκλογές εκλέχτηκε Δημοτικός Σύμβουλος στον Δήμο Αμμοχώστου με το κίνημα ΕΛΠΙΣ σε συνεργασία με την ΕΔΕΚ, ενώ δύο μήνες αργότερα εκλέχτηκε και μέλος στη Σχολική Εφορεία Αμμοχώστου. Ως Δημοτικός Σύμβουλος μετέχει επίσης στην Επιτροπή Επικοινωνίας, στη Διαχειριστική Επιτροπή ενώ εκτελεί χρέη αντιπροέδρου στην Επιτροπή Νεολαίας και Αθλητισμού.

ΣΤΗ ΔΗΜΟΣΙΟΓΡΑΦΙΑ

Ως δημοσιογράφος:

Συνεργάστηκε με τα μεγαλύτερα Μέσα Μαζικής Ενημέρωσης όπως οι εφημερίδες "η Σημερινή", "Επενδυτική", "Χρηματιστηριακά Νέα", "Ελεύθερη ΑΜΜΟΧΩΣΤΟΣ ", τα περιοδικά: "Επενδυτής " , "Ευρωκερδος ", καθώς και ανταποκριτής στο οικονομικό περιοδικό "Χρήμα". Συνεργάστηκε με πολλά ραδιόφωνα όπως το Ράδιο Πρώτο, Ράδιο Επιστροφή, Ράδιο Αμμόχωστος, Ράδιο Πολιτεία και άλλα. Συνεργάστηκε επίσης με τον τηλεοπτικό σταθμό Σίγμα.

Ως εκδότης:

Το 2003 ίδρυσε την δική τον δικό του Εκδοτικό Οίκο εκδίδοντας τη ναυαρχίδα της εταιρείας το περιοδικό "Sportive", αλλά και τα περιοδικά "So What",  "Sport's Corner", "Cytavision", "Anorthosis Empire", αλλά και το Αθηναϊκό αθλητικό περιοδικό "Aek Empire ". Εξέδιδε επίσης τις εφημερίδες: "Sporteam", "Express News", "Βυσσινί Τύπος".

Το 2007 ίδρυσε την εταιρεία Comicsmania Bookstores ανοίγοντας βιβλιοπωλεία αποκλειστικά για κόμιξ στην Λεμεσό, Λευκωσία και Αθήνα.

Ως συγγραφέας:

Έγραψε 13 βιβλία εκ των οποίων τα τέσσερα είναι μυθιστορήματά. "Φάκελος Σικελία", "Αδιόρθωτη Πατρίδα", Το μυθιστόρημα "Η Χαμένη Ακαμαντιδα" , έχει μεταφραστεί στα Αγγλικά, Ρωσικά και Κινέζικα.

ΣΤΟΝ ΑΘΛΗΤΙΣΜΟ

Ως αθλητής 

-Ποδοσφαιριστής στον Ήφαιστο Πετρουπόλεως στον Φωτειακο Φρενάρου και στον Άγιο Θωμά Αθηνών. 

-Αθλητής του Ταεκβοντό με δάσκαλο τον Μάστερ Χανκ, ενώ για πολλά χρόνια ασχολήθηκε με τις πολεμικές τέχνες όπως το Wing Chun Kung Fu

Ως Διοικητικός

-Ιδρυτής και εκλεγμένος πρόεδρος του Σωματείου Αχαιών Ακτή 2007-2021 στο οποίο σήμερα είναι επίτιμος πρόεδρος.

- Στους Ειδικούς Ολυμπιακούς Μέλος του Διοικητικού Συμβουλίου των Ειδικών Ολυμπιακών για πρώτη φορά το 2007 αφού εκλέχτηκε μέλος του Διοικητικού Συμβουλίου των Ειδικών Ολυμπιακών για τη διετία 2007-2009 και επανεκλέχτηκε ως μέλος πρώτος σε ψήφους για τη διετία 2009-2011

- Στην ΚΟΕ το 2020 εκλέχτηκε πρώτος σε ψήφους ως  Μέλος της Ολυμπιακής Επιτροπής όπου παραιτήθηκε οχτώ μήνες πριν τη λήξη της θητείας του για να πολιτευτεί.

- Στην ΚΕΠΕ Το 2018 εκλέχτηκε για πρώτη φορά Μέλος της Παρά Ολυμπιακής Επιτροπής και το 2020 επανεκλέχτηκε και πάλι μέλος για την τετραετία 2020-2024 αναλαμβάνοντας καθήκοντα του προέδρου της Τεχνικής Επιτροπής. Το 2024 εκλέχτηκε Αντιπρόεδρος της Παραολυμπιακης Επιτροπής. Στην Παραολυμπιακη Επιτροπή διετέλεσε όλα τα χρόνια εκτός από αρχηγός αποστολής, υπεύθυνος του Γραφείου Τύπου και πρόεδρος της Τεχνικής Επιτροπής.

- Στην Ομοσπονδία Τοξοβολίας. Διετέλεσε εκλεγμένος Πρόεδρος της Κυπριακής Ομοσπονδίας Τοξοβολίας για τρεις τετραετίες 2017-2021 , 2021 -2025 και 2024 -2028. Η διεθνής αθλητική δράση του τον έφερε το 2020 εκλέχτηκε Μέλος της Επιτροπής Ανάπτυξης World Archery Europe 2020-2024

Ως Αρχηγός Αποστόλης:

Έχει αναλάβει τις μεγαλύτερες αθλητικές αποστολές στην Κύπρο όπως Ολυμπιακούς, Μεσογειακούς και Παραολυμπιακούς Αγώνες. Συγκεκριμένα διετέλεσε Αρχηγός αποστολής:

- Μεσογειακοί Αγώνες Ταραγόνα- Ισπανία 2018. ( Ομοσπονδία Τοξοβολίας)

- Πανευρωπαϊκό πρωτάθλημα Τοξοβολίας Λεκνιτσα -Πολωνία 2018  (Ομοσπονδία Τοξοβολίας)

- Ευρωπαϊκοί Αγώνες Μινσκ- Λευκορωσία 2019  (Ομοσπονδία Τοξοβολίας)

- Παγκόσμιοι Αγώνες Τοξοβολίας Χερτογκεμπος- Ολλανδία 2019 (Ομοσπονδία Τοξοβολίας)

- Ολυμπιακοί Αγώνες Τόκιο - Ιαπωνία 2021 (Ολυμπιακή Επιτροπή)

- Μεσογειακοί Αγώνες Οραν - Αλγερία 2022 (Ολυμπιακή Επιτροπή) σημειώνοντας ρεκόρ μεταλλίων 

- Παγκόσμιοι Αγώνες παρά Στίβου Παρίσι - Γαλλία 2022 (Παραολυμπιακή Επιτροπή)

- Παγκόσμιοι Αγώνες παρά Στίβου Μαρακές-  Μαρόκο 2023 (Παραολυμπιακή Επιτροπή) 

- Παγκόσμιοι Αγώνες παρά Στίβου Ντουμπάι - Η.Α.Ε  2023 (Παραολυμπιακή Επιτροπή)

-Παραολυμπιακοί Αγώνες Παρίσι - Γαλλία 2024 (Παραολυμπιακη Επιτροπή)

ΤΙΜΗΤΙΚΕΣ ΔΙΑΚΡΙΣΕΙΣ

Τιμήθηκε για την προσφορά του στον αθλητισμό από αρκετές Οργανώσεις και Ομοσπονδίες σε Κύπρο, Ελλάδα και εξωτερικό όπως:

Από την World Archery Europe

Από την Ομοσπονδία Τοξοβολίας Σερβίας

Από την Ομοσπονδία Τοξοβολίας Ελλάδας

Από την Ομοσπονδία Τοξοβολίας Μάλτας 

Από το Σωματείο Στίβου Ερμής στην Ελλάδα 

Από τα Σωματείο Αχαιών Ακτή , Αθλητική Ένωση Αμμοχώστου κ α

 Παραπομπές